b'\n_START_ARTICLE_\nDomald Sidra\xc5\xa1ki\n_START_SECTION_\n\xc5\xbdivljenje\n_START_PARAGRAPH_\nRojen je bil okrog leta 1160 kot sin \xc5\xbeupana (grofa) Klisa.  Po mnenju zgodovinarja J.V.A. Finea je bil najverjetneje iz dru\xc5\xbeine Ka\xc4\x8di\xc4\x87. Razen \xc5\xa0ibenika in Klisa je posedoval ozemlje med Zadrom, reko Krko in Jadranskim morjem._NEWLINE_Me\xc5\xa1\xc4\x8dani Splita so ga leta 1209 izvolili za svojega kneza. \xc5\xa0e isto leto je osvojil Zadar, ki je bil od leta 1202 v posesti Bene\xc4\x8danov. Hvale\xc5\xbeni me\xc5\xa1\xc4\x8dani so ga zato izvolili za svojega grofa. Njegova oblast v Zadru je bila kratkotrajna: ko se je Zadru leta 1210 pribli\xc5\xbealo bene\xc5\xa1ko ladjevje, je mesto brez odpora priznalo bene\xc5\xa1ko suverenost. Tega leta ga je ogrski kralj Andrej II. imenoval za cetinskega \xc5\xbeupana (grofa)._NEWLINE_Me\xc5\xa1\xc4\x8dani Splita so ga leta 1221 izgnali iz mesta in namesto njega za kneza izvolili Visana Zvonigra\xc5\xa1kega. Njegova izvolitev je spro\xc5\xbeila spor med Domaldom in \xc5\xa0ubi\xc4\x87i. V spor je na strani  Domaldovih nasprotnikov   leta 1224 posegel Andrejev sin in dalmatinski guverner vojvoda  B\xc3\xa9la, ki je oblegal in osvojil trdnjavo Klis.   Domald se je moral odpovedati svojim posestim, katera je kralj razdelil med Domaldove nasprotnike._NEWLINE_Umrl je leta 1243.'